**Și iar...**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi iar mă nasc pentru a fi

Speranţa visului din noi

Şi rup cu dinţii dintr-o zi

S-arunc durerea la gunoi.

Şi iar prin gândurile triste

Presar parfum de viorea

Ca "tu şi eu" să mai reziste

În noaptea dintre "el şi ea".

Şi iar culeg din cer steluţe

Ca negrul să devină alb

Şi cer iubirii să ne cruţe

De vina de a fi şi slab.

Şi iar prind râul de vâltoare

Şi ţipă când îl strâng de găt

Ca să-l întorc iar la izvoare

Să curgă lin, dar hotărât.

Şi iar se-mbracă buturuga

Cu haină crudă de lăstar

Când din altar se-nalţă ruga:

Să-mi fii, să-ţi fiu, iubite, iar!

Adina V.

23.05.2016